stanford-oval/wikipedia huggingface dataset:
Valko-Venäjän mielenosoitukset 2020–2021
Vaaleja seuranneet protestit > Elokuun loppupuoli

Lukašenka väitti ulkomaiden haluavan uudet vaalit, jotka toisivat tuhon. Lukašenka väitti Nato-maiden aikovan ehkä hyökätä maahansa. Lukašenka katsoi hallituksensa nostanaan maan 90-luvun kurjuudesta ja nälästä.  Venäjä lupasi Lukašenkalle apua, joka saattaisi olla aseellista.
Oppositio perusti 14. elokuuta 2020 koordinoivan komitean.
16 elokuuta oli 6000 henkeä käsittänyt Lukašenkaa tukenut mielenosoitus. Mielenosoituksessa oli mukana lähinnä iäkkäitä ihmisiä. Samana päivänä yli 100 000, jopa 200 000 osoitti Minskissä mieltään Lukašenkaa vastaan. Joitain poliiseja loikkasi protestoijien puolelle.
Valtion television toimittajat uhkasivat lakolla, jos eivät saisi kertoa käynnissä olleista protesteista vapaasti. 19. elokuuta, 10 päivän mielenosoitusten jälkeen Lukašenka määräsi sisäministeriön kukistamaan protestoinnin. Lakkolaisten määrä oli vähentynyt toisella mielenosoitusviikolla. Oppositiota tukeneen television työntekijöitä ei päästetty työpaikalleen. Tilalle tuotiin toimittajia Venäjältä. 23. elokuuta oli taas suuri protesti, ja armeija siirtyi Minskiin. Venäjä lupasi lähettää tarvittaessa poliisijoukkoja Minskiin.
Valko-Venäjän viranomaiset peruivat 30. elokuuta 2020 mennessä monia kansainvälisen lehdistön lupia kulkea maassa.
Protestit jatkuvat

Mielenosoitukset jatkuivat viikkoja joka sunnuntai.  Niitä pidettiin koronapandemiasta huolimatta.
Hallitus ei elo-lokakuussa uskaltanut käyttää tappavaa voimaa, vaikka poliisi käyttikin raakoja otteita.
Elo-syyskuussa arvailtiin, että Venäjä lähettäisi joukkoja Valko-Venäjälle. Mutta Venäjä tuki Lukašenkaa vähäisemmässä määrin, lähettämällä toimittajia ja poliiseja, sekä pitämällä Valko-Venäjän kanssa yhteiset sotaharjoitukset. Venäjän varauksellisuus johtui siitä, että Lukašenka vastusti Venäjän vaikutusvallan kasvua maassaan.
Poliisi käytti tyypillisiä mellakkapoliisin voimakeinoja mielenosoitusten tukahduttamisessa: pamppuja, vesitykkejä ja kyynelkaasua. Pidätykset lisääntyivät, kovat otteet jatkuivat. Pidätettyjen hakkaaminen, nöyryytykset ja kidutukset jatkuivat. Tekijöinä olivat muiden muassa sotilaspoliisi ja poliisin erikoisjoukko OMON. Poliisi pidätti myös lehdistön edustajia ja satunnaisia ohikulkijoita. Opposition johtajat pidätettiin ja heitä pakeni maasta, ilmeisesti karkotettuna. Mielenosoittajat jatkoivat silti sitkeästi joka sunnuntaisia rauhanomaisia, mutta laittomiksi julistettuja protestejaan. Protestoijat saattoivat kääriytyä vanhoihin Valko-Venäjän lippuihin.
Protestit jatkuvat > Syyskuu

Syyskuun alkuun mennessä ainakin kolme kuoli poliisiväkivaltaan.
Lukašenka syytti 5. syyskuuta 2020 protestoijia koronaviruksen levittämisestä, vaikka oli aiemmin kutsunut koko pandemiaa joukkopsykoosiksi.
Poliisi pidätti syyskuussa muun muassa opposition koordinaationeuvoston jäsenen Maksim Znakin ja toisen oppositiojohtaja Maryja Kalesnikavan, joka ei suostunut lähtemään pois maasta. Kalesnikava oli jo pidätetyn Viktar Babarykan kampanja-avustaja.
20. syyskuuta hakkerit julkaisivat noin tuhannen Valko-Venäjällä toimivan poliisin henkilötiedot.
Syyskuun lopussa protestoijien keskuudessa näkyi väsymystä, kun protestit eivät tuottaneet heidän haluamaansa tulosta.
30. syyskuuta hallitus sulki riippumattoman, suositun Tut.by-sivuston vuoden loppuun asti, koska sivustolla oli oppositiota tukeneita uutisia.
Protestit jatkuvat > Lokakuu

Valko-Venäjän hallinto uhkasi 12. lokakuuta käyttää tarvittaessa tappavia aseita.
Oppositiojohtaja Tsihanouskaja kutsui kannattajiaan 13. lokakuuta yleislakkoon, mikäli Lukašenka ei eroa 25. lokakuuta mennessä.
13. lokakuuta suuri joukko poliiseja hyökkäsi pampuin lyöden hakaten ampumahiihtotähti Darja Domratšavan veljen Мikita Domratšaun kimppuun ja vei poliisiasemalle yhdeksi päiväksi.
Hallitus etsintäkuulutti 16. lokakuuta maanpaossa olevan Tsihanouskajan.
22. lokakuuta poliisi pidätti sata. Yhdessä kohtaa poliiseja oli liian vähän, ja he joutuivat pakenemaan marssiaan jatkavia mielenosoittajia.
24. lokakuuta autoilijat saartoivat mellakkapoliisin estäen näiden pääsyn mielenosoittajien kimppuun.
25. lokakuuta 2020 oli jälleen suuri protesti. Poliisi käytti normaaliin tapaan jonkun verran kyynelkaasua. Yhdessä vaiheessa kuultiin laukauksia.. Poliisi ampui ensin tainnutuskranaatteja, sitten kumiluoteja kohti pakenevia mielensoittajia. Poliisi odotti, kun väkijoukko hajoaa pieniin ryhmiin, ja hyökkäsi vasta sitten mielenosoittajien kimppuun. Poliisi pidätti 160.
Tsihanouskaja julisti vapaaehtoisen yleislakon 26. lokakuuta. Yleislakko näkyi vain joissain valtionyhtiöissä ja kaupoissa, ja monet kahvilat ja ravintolat olivat Minskissä suljettuina. Mutta suuret kaupat olivat auki. Minskissä marssi noin 2 000–3 000
Venäjä ilmoitti, ettei se voi antaa Lukašenkalle neuvoja maansa sisäisiin asioihin.
Yleislakko ei pysäyttänyt maan taloutta,mitä pidettiin voittona hallitukselle. Lukašenka vaihtoi sisäministerin ja perusti aseistetun katupartion. Uusi sisäministeri oli nyt aiempi Minskin poliisilaitoksen johtaja.
30. lokakuuta hallitus ei uskaltanut pidätyttää Kurapatyssä mielenosoittajia, koska paikalla oli länsimaisia diplomaatteja.
Protestit jatkuvat > Joulukuu 2020

13. joulukuuta oli Minskissä 70 paikassa mielenosoitus poliisin toiminnan hajottamiseksi. Poliisi pidätti kymmenittäin.
20. joulukuuta poliisi pidätti ainakin 150 monilla eri puolilla Valko-Venäjää olleissa mielenosoituksissa.
27. joulukuuta oli ilmapallomarssi.
30. joulukuuta eräs pieni ryhmä osoitti mieltään jäisessä joessa avannossa seisomalla.
Vuoden 2021 mielenosoitukset ja niiden vastatoimet > Tammikuu 2021

3. tammikuuta oli Minskissä sunnuntaimielenosoitus.
9. tammikuuta oli mielenosoitus, jonka paikka ilmoitettiin vasta viime hetkessä poliisin työn vaikeuttamiseksi.
10. tammikuuta oli monissa kaupungeissa mielenosoituksia.
17. tammikuuta oli mielenosoituksia monilla paikkakunnilla.
22. tammikuuta perjantaina 35-vuotias mies sytytti itsensä tuleen Minskin itsenäisyyden aukiolla. Mies vammautui vakavasti ja hänet vietiin sairaalaan. Oppositio kutsui kansalaisia takaisin suurmielenosoituksiin.
24. tammikuuta protestoijien eräs joukko teki ihmisketjun poliittisten vankien vapauttamista vaatien.lähde?
Kansainvälinen jääkiekkoliitto IIHF veti tammikuussa Valko-Venäjältä jääkiekon MM-kisojen isännyyden.
Vuoden 2021 mielenosoitukset ja niiden vastatoimet > Helmikuu 2021

Mielenosoitukset heikkenivät talvella. Niitä esiintyi silti talvesta, kovaotteisesta poliisista ja pandemiasta huolimatta.
7. helmikuuta oli suurin protesti sitten 24. tammikuuta.
16. helmikuuta poliisi ratsasi ja pidätti ihmisoikeusaktivisteja ja toimittajia.
18. helmikuuta poliisi pidätti kaksi TV:n toimittajaa, Katsjaryna Andrejevan, 27, ja Darja Tšultsovan, 23. Syynä oli se, että nämä kuvasivat mielenosoituksia.
Ulkomaiden reaktiot

Yhdysvallat, Britannia ja EU-maat pitivät Valko-Venäjän vaaleja opposition tavoin vilpillisinä ja asettuivat näin sanallisesti tukemaan oppositiota. EU ei tunnustanut Lukašenkaa presidentiksi ja tuomitsi protestoijien kidutuksen. EU asetti pakotteita joillekin valkovenäläisille hallitushenkilöille. Monet länsimaat vaativat uusia vaaleja.
Venäjä katsoi Lukašenkan Valko-Venäjän lailliseksi presidentiksi. Mutta se ei laajasti sekaantunut Valko-Venäjän tapahtumiin, vaikka niin uskottiin käyvän. Venäjän presidentti Putin sanoi, ettei Venäjä puutu protesteihin, elleivät mielenosoittajat mellakoi ja ryöstele. Myös esimerkiksi Turkki ja Kiina puolsivat Lukašenkaalähde?. Esimerkiksi Intia ei ottanut kantaa, samoin kuin eivät monet Lähi-idän ja Afrikan maatkaanlähde?.
Aiheesta muualla

Wikimedia Commonsissa on kuvia tai muita tiedostoja aiheesta .
Opposition Tsihanouskajaa tukenut mielenosoitus ennen vaaleja.
Opposition mielenosoitus Baranavitšyssä.
Poliisin pidätysauto.
Predator BR6 -vesitykki Minskissä syksyllä 2020.
Länsi tuki Valko-Venäjän oppositiota, monet itäiset maat hallitusta.
Monica Bellucci

| Monica Bellucci |
| --- | --- |
 Monica Bellucci vuonna 2017.
Henkilötiedot
Koko nimi:  Monica Anna Maria Bellucci
Syntynyt: 30. syyskuuta 1964 (ikä 60) Città di Castello, Umbria, Italia
Ammatti:  näyttelijä, malli
Puoliso:  Claudio Carlos Basso  (vih. 1990; ero 1992)   Vincent Cassel  (vih. 2008, ero 2013)
Lapset:  2; Deva Cassel
Näyttelijä
Aktiivisena:  1977– (mallina)   1990– (näyttelijänä)
Merkittävät roolit:   Bram Stokerin Dracula  Malèna  Irreversible – syntiset  The Matrix Reloaded  The Passion of the Christ  007 Spectre 
Aiheesta muualla
IMDb 
Elonet
AllMovie
Svensk Filmdatabas
Monica Anna Maria Bellucci (s. 30. syyskuuta 1964 Città di Castello, Umbria) on italialainen näyttelijä.
Ura

Bellucci aloitti mallintyöt rahoittaakseen lakiopintojaan Perugian yliopistossa, mutta siirtyi lopulta kokopäiväiseksi malliksi.
Belluccin elo­kuvaura alkoi 1990-luvun alussa. Hänen ensimmäinen merkittävä englannin­kielinen roolinsa oli vuoden 1992 Bram Stokerin Draculassa, ja päärooli oli italialaisessa elo­kuvassa Malèna. Bellucci tunnetaan Persephonen roolistaan elo­kuvissa The Matrix Reloaded ja The Matrix Revolutions. Hän on myös ääni­näytellyt samaa hahmoa Matrix-aiheisissa video­peleissä. Prince of Persia: Warrior Within -pelissä Bellucci ääni­näytteli Kaileenaa, ja The Passion of the Christissa Bellucci esitti Maria Magdaleenaa. Bellucci on myös näytellyt elo­kuvassa Grimmin veljekset, jossa hän esittää metsää hallitsevaa kuningatarta. Vuonna 2015 Belluccilla oli lyhyt sivurooli ”Bond-tyttönä” elo­kuvassa 007 Spectre. 50 vuoden ikäisenä hän on James Bond -elo­kuva­sarjan vanhin Bond-tyttö – aiemmin ikäennätystä piti hallussaan 39-vuotiaana 007 ja Kulta­sormessa esiintynyt Honor Blackman.
Yksityiselämä

Vuosina 1990–1992 Bellucci oli naimisissa italialaisen valokuvaajan Claudio Carlos Basson kanssa.
Vuonna 1999 Bellucci meni naimisiin Kohtalokas asunto -vastanäyttelijänsä Vincent Casselin kanssa. Heillä on kaksi tytärtä (Deva Cassel s. 2004 ja 2010). Cassel ja Bellucci ilmoittivat erostaan 26. elokuuta 2013.
Bellucci puhuu äidin­kielensä lisäksi sujuvasti ranskaa ja englantia.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 1992 | Bram Stokerin Dracula | Draculan morsian |  |
| 1996 | Kohtalokas asunto | Lisa |  |
| 1997 | Dobermann | Nat |  |
| 1999 | Like a Fish Out of Water | Myrtille |  |
| 2000 | Epäilyksen alaisena | Chantal Hearst |  |
| 2000 | Malèna | Malèna Scordia |  |
| 2000 | Franck Spadone | Laura |  |
| 2001 | Susien klaani | Sylvia |  |
| 2002 | Asterix ja Obelix: Tehtävä Kleopatra | Kleopatra VII |  |
| 2003 | Tears of the Sun | Lena Fiore Kendricks |  |
| 2003 | Irreversible – syntiset | Alex |  |
| 2003 | The Matrix Reloaded | Persephone |  |
| 2003 | The Matrix Revolutions | Persephone |  |
| 2003 | Remember Me, My Love | Alessia |  |
| 2004 | The Passion of the Christ | Maria Magdaleena |  |
| 2004 | She Hate Me | Simona Bonasera |  |
| 2005 | Agents Secrets | Barbara / Lisa |  |
| 2005 | Grimmin veljekset | metsää hallitseva kuningatar |  |
| 2005 | How Much Do You Love Me? | Daniela |  |
| 2006 | Napoleon and Me | Emily |  |
| 2007 | Shoot ’Em Up | Donna Quintano |  |
| 2007 | Sonia | Sonia Gandhi |  |
| 2010 | Noidan oppipoika | Veronica |  |
| 2010 | The Whistleblower | Laura Leviani |  |
| 2015 | 007 Spectre | Lucia Sciarra |  |
| 2019 | Hämähäkki verkossa | Angela |  |
| 2022 | Memory | Davana Sealman |  |
| 2024 | Beetlejuice Beetlejuice | Delores |  |
Aiheesta muualla

Kuvia tai muita tiedostoja aiheesta Monica Bellucci Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Latvia  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  SNAC  IdRef
Sveitsin pörssi

| SIX Swiss Exchange> Sveitsin pörssi |
| --- | --- |

 Sveitsin pörssin (aiempi) rakennus Zürichissä, jossa Sveitsin pörssi toimi vielä vuonna 2016.
Paikka:  Zürich, Sveitsi
Perustettu:  1993
Omistaja:  SIX Group
Avainhenkilöt:  Jos Dijsselhof (CEO) Thomas Wellauer (Pj.)
Valuutta:  CHF
Indeksit:   SMI  SPI  SLI  SBI  SARON 
Aiheesta muualla
Sivusto
Infobox OKNimi-testi OK: 
Sveitsin pörssi tai SIX Swiss Exchange on sveitsiläinen arvopaperipörssi ja osakeyhtiö. Sen pääkonttori sijaitsee Zürichissä Sveitsissä.
Sveitsin pörssi perustettiin vuonna 1993 yhdistämällä Geneven, Baselin ja Zürichin pörssit yhteen yhdistysmuotoiseksi Sveitsin pörssiksi. 23. huhtikuuta 2002 yhdistys muutettiin osakeyhtiöksi (AG). Yhtiö muutti 2000-luvun alussa uuteen pörssitaloon. Loppuvuodesta 2015 kuitenkin uutisoitiin, että pörssitalon tiloihin muuttaa EF-kielikoulu. Kesällä 2017 Sveitsin pörssi toimikin jo kahdessa uudessa osoitteessa Zürichissä ("Hardturmstrasse" ja "Hard Turm Park").
Sveitsin pörssi toimii vuonna 2008 perustetun SIX Group AG:n tytäryhtiönä. Emoyhtiö SIX Groupin ja sen tytäryriysten palveluksessa on yhteensä runsas 3 800 ihmistä (2016). Vuonna 2016 pörssissä tehtiin kauppaa 254 pörssipäivänä ja yhteensä 1 279 miljardilla Sveitsin frangilla.
Sveitsissä toimii myös toinen arvopaperipörssi eli huomattavasti pienempi Bernin pörssi.
Aiheesta muualla

Kuvia tai muita tiedostoja aiheesta Sveitsin pörssi Wikimedia Commonsissa
Annual Report 2016 / SIX Group AG (pdf)[vanhentunut linkki] (englanniksi) (six-group.com)
Last Night in Soho

| Last Night in Soho |
| --- | --- |

Ohjaaja:  Edgar Wright
Käsikirjoittaja:   Edgar Wright  Krysty Wilson-Cairns 
Tarina:  Edgar Wright
Tuottaja:   Edgar Wright  Tim Bevan  Eric Fellner  Nira Park 
Säveltäjä:  Steven Price
Kuvaaja:  Chung-hoon Chung
Leikkaaja:  Paul Machliss
Pääosat:   Thomasin McKenzie  Anya Taylor-Joy  Matt Smith  Michael Ajao  Terence Stamp  Diana Rigg 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   Film4 Productions  Perfect World Pictures  Working Title Films  Complete Fiction Pictures 
Levittäjä:   Focus Features  Universal Pictures 
Ensi-ilta:   2021-9-44. syyskuuta 2021 (Venetsia)  2021-9-1010. syyskuuta 2021 (Toronto)  2021-10-2929. lokakuuta 2021 (Iso-Britannia ja Yhdysvallat)  2021-11-1212. marraskuuta 2021 (Suomi)  
Kesto:  116 minuuttia
Alkuperäiskieli:  englanti
Budjetti:  43 miljoonaa dollaria
Tuotto:  22,1 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Last Night in Soho on vuonna 2021 ensi-iltansa saanut brittiläinen psykologinen kauhuelokuva, jonka on ohjannut ja osin käsikirjoittanut Edgar Wright. Sen pääosia esittävät Thomasin McKenzie, Anya Taylor-Joy, Matt Smith, Michael Ajao, Diana Rigg ja Terence Stamp. Elokuva jäi Riggin ja Margaret Nolanin viimeiseksi, sillä he molemmat kuolivat vuonna 2020. Elokuva on omistettu Riggille.
Elokuva kuvattiin touko-elokuussa 2019 ja kesä-elokuussa 2020.
Last Night in Soho sai maailmanensi-iltansa Venetsian elokuvajuhlilla 4. syyskuuta 2021  ja teatteriensi-iltansa 29. lokakuuta 2021. Elokuva sai pääosin positiivisen vastaanoton kriitikoilta, jotka kehuivat sen lavastusta, kuvausta sekä McKenzien, Taylor-Joyn ja Riggin roolisuorituksia, mutta kritisoivat käsikirjoitusta.
Juoni

Maaseudulla isoäitinsä kanssa asuva, 60-luvun muodista ja musiikista kiinnostunut Eloise Turner (Thomasin McKenzie) saa tietää päässeensä opiskelemaan muotisuunnittelua Lontooseen. Eloisella on erikoinen kyky nähdä edesmennyt äitinsä sekä siirtyä 60-luvun Sohoon, missä hän kohtaa sädehtivän, laulajanurasta haaveilevan Sandien (Anya Taylor-Joy). Neonvalojen ja glamourin täyteisen pinnan alla kaikki ei kuitenkaan ole sitä miltä näyttää, ja pian näyt menneisyydestä alkavat pirstoutua entistä synkemmiksi.
Näyttelijät

| 0 | 1 | 2 |
| --- | --- | --- |
|  Thomasin McKenzie  | … |  Eloise ”Ellie” Turner   |
|  Anya Taylor-Joy  | … |  Alexandra ”Sandie” Collins   |
|       Diana Rigg  | … |  vanha Alexandra Collins   |
|  Matt Smith  | … |  Jack   |
|  Michael Ajao  | … |  John   |
|  Terence Stamp  | … |  Lindsay   |
|       Sam Claflin  | … |  nuori Lindsay   |
|  Rita Tushingham  | … |  Margaret ”Peggy” Turner   |
|  Synnøve Karlsen  | … |  Jocasta   |
|  Jessie Mei Li  | … |  Lara Chung   |
|  Kassius Nelson  | … |  Cami   |
|  Rebecca Harrod  | … |  Ashley   |
|  Elizabeth Berrington  | … |  neiti Tobin   |
|  Pauline McLynn  | … |  Carol   |
|  Michael Jibson  | … |  miesetsivä   |
|  Lisa McGrills  | … |  naisetsivä   |
|  Margaret Nolan  | … |  baarimikko   |
|  Aimeé Cassettari  | … |  Eloisen äiti   |
|  Beth Singh  | … |  Cilla Black   |
|  James ja Oliver Phelps  | … |  narikkahoitajat   |
Arvosteluja

Arvosteluja keräävän Rotten Tomatoes -sivuston mukaan 75% kriitikoista on antanut elokuvalle positiivisen arvosanan keskiarvolla 6,9/10. Keräys perustuu 297 arviointiin. Metacriticissä elokuvalla on 60 pistettä 100:sta. Keräys perustuu 55 arvosteluun.
The Hollywood Reporter -lehden David Rooney kutsui elokuvaa äärimmäisen nautinnolliseksi sekä kehui miten elokuva sekoittaa eri genrejä. Vanity Fair -lehden Richard Lawson oli paljon kriittisempi elokuvaa kohtaan, ja kutsui sitä kömpelöksi kauhupastissiksi sekä kritisoi sen käsikirjoitusta ja tasapainoilua kauhun ja komedian välillä.
| 0 | 1 | 2 |
| --- | --- | --- |
Episodi Jouni Vikman: 
Muropaketti Helinä Laajalahti: 
Helsingin Sanomat Pertti Avola: 
Hufvudstadsbladet Martina Moliis-Mellberg: 
Katso Tuomas Riskala:
Aiheesta muualla

Viralliset kotisivut (englanniksi)
Last Night in Soho Internet Movie Databasessa (englanniksi)
Last Night in Soho Elonet.
Last Night in Soho AllMoviessa. (englanniksi)
Larry Crowne – Uusi mahdollisuus

| Larry Crowne – Uusi mahdollisuus> Larry Crowne |
| --- | --- |

Ohjaaja:  Tom Hanks
Käsikirjoittaja:  Tom Hanks Nia Vardalos
Tuottaja:  Gary Goetzman Tom Hanks
Säveltäjä:  James Newton Howard
Kuvaaja:  Philippe Rousselot
Leikkaaja:  Alan Cody
Pääosat:  Tom Hanks Julia Roberts
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:   1. heinäkuuta 2011  2. syyskuuta 2011
Kesto:  99 minuuttia
Alkuperäiskieli:  englanti
Tuotto:  68 608 245 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Larry Crowne – Uusi mahdollisuus on vuonna 2011 ensi-iltansa saanut Tom Hanksin ohjaama romanttinen draamakomedia. Hanks myös käsikirjoitti elokuvan Nia Vardalosin kanssa, tuotti elokuvan Gary Goetzmanin kanssa sekä näyttelee pääosaa yhdessä Julia Robertsin kanssa.
Elokuva sai ensi-iltansa Yhdysvalloissa 1. heinäkuuta 2011. Suomessa ensi-ilta oli 26. elokuuta 2011, ja elokuva keräsi Suomen teattereista 8 301 katsojaa. Larry Crowne on esitetty Suomen tv-kanavilla toistakymmentä kertaa vuosina 2015–2020, jolloin se oli katsottavissa myös Yle Areenassa ja sai siellä yli 142 000 katselukertaa.
Juoni

Avioeron kokenut keski-ikäinen Larry Crowne (Hanks) saa yllättäen lopputilin isosta supermarketista, jossa on ollut pidetty ja tehokas työntekijä. Syynä on kauppaketjun uusi politiikka, joka suosii collegen käyneitä. Työtön Larry ryhtyy realisoimaan omaisuuttaan, vaihtaa ison autonsa skootteriin ja kirjoittautuu aikuisopiskelijaksi paikalliseen community collegeen. Siellä hänen opettajakseen osuu kyyninen ja turhautunut viestinnän lehtori Mercy Tainot (Roberts), jonka oma avioliitto on hiipumassa. Seuraa romanssi.
Näyttelijät

| 0 | 1 | 2 |
| --- | --- | --- |
|  Tom Hanks  | … |  Larry Crowne   |
|  Julia Roberts  | … |  Mercedes "Mercy" Tainot   |
|  Gugu Mbatha-Raw  | … |  Talia   |
|  Wilmer Valderrama  | … |  Dell Gordon   |
|  Cedric the Entertainer  | … |  Lamar   |
|  Taraji P. Henson  | … |  B'Ella   |
|  Bryan Cranston  | … |  Dean Tainot   |
|  Pam Grier  | … |  Frances   |
|  Rami Malek  | … |  Steve Dibiasi   |
|  María Canals Barrera  | … |  Lala Pinedo   |
|  Rita Wilson  | … |  Wilma Q. Gammelgaard   |
|  George Takei  | … |  tohtori Ed Matsutani   |
|  Sy Richardson  | … |  Avery   |
|  Dale Dye  | … |  Cox   |
|  Ian Gomez  | … |  Frank   |
|  Malcolm Barrett  | … |  Dave Mack   |
|  Chet Hanks  | … |  pizzalähetti   |
|  Nia Vardalos  | … |  Map Genie (ääni)   |
|  Jon Seda  | … |  Diamond   |
|  Grace Gummer  | … |  Natalia Calimeris   |
|  Rob Riggle  | … |  Jack Strang   |
Vastaanotto

| 0 | 1 | 2 |
| --- | --- | --- |
Chicago Sun-Times Roger Ebert: 
DVD-Opas Pekka Suorsa: 
Film-O-Holic.com Mikko Tirronen: 

Elokuva sai enimmäkseen nuivia arvosteluja. Roger Ebert ivasi tarinan simppeliä epädramaattisuutta: mukavasta miehestä tulee mukavampi muiden mukavien ihmisten kannustamana. Pahasta opettajasta tulee hyvä opettaja, joka hylkää alkoholin ja tuhman, nettipornoa kuluttavan miehensä. Suomalaisen Film-O-Holic.com-sivuston Mikko Tirronen kiteytti, että tuloksena on tyhjänpäiväinen elokuva, joka ei toimi edes kertakäyttöviihteenä. Hänestä elokuva ajelehtii kohtauksesta toiseen päämäärättömästi sen sijaan, että hahmot kehittyisivät. Larry on kohtauksesta toiseen tasaisen neuvokas ja reipas, ja elokuvan ote on liian kesy ja hampaaton aidosti oivaltavaksi komediaksi. Sovinnaista huumoria väännetään kuluneista aiheista, kuten kännyköistä oppitunnilla. DVD-Opas-sivuston Pekka Suorsa piti elokuvaa Frank Capra -maisena naiivin sympaattisena onnistumisena.
Aiheesta muualla

Virallinen sivusto (englanniksi)
Larry Crowne – Uusi mahdollisuus Internet Movie Databasessa (englanniksi)
Swiss Leader Index

| Swiss Leader Index |
| --- | --- |

Perustettu:  2. heinäkuuta 2007
Ylläpitäjä:  Sveitsin pörssi
Pörssi(t):  Sveitsin pörssi
Symboli:  SLI
Osat:  30
Taso:  Large cap ja Mid cap
Liittyvät:   SMI MID  SMI Expanded  SPI 20  SPI  SMI 
ISIN:  CH0030252883
Reuters:  ^SLI
Bloomberg:  SLI <INDEX>
Aiheesta muualla
Sivusto
Infobox OKNimi-testi OK: 
Swiss Leader Index on Sveitsin pörssin blue chip -indeksi. Swiss Leader Index sisältää pörssin 30 suurinta osaketta.
Luettelo indeksin yhtiöistä

Indeksin yhtiöt 26. marraskuuta 2024
ABB
Adecco
Alcon
Geberit
Givaudan
Holcim Group
Julius Baer
Kuehne + Nagel
Lindt
Logitech
Lonza Group
Nestlé
Novartis
Partners Group
Richemont
Roche
Sandoz Group
Schindler
SGS
SIG Group
Sika AG
Sonova
Straumann
Swatch Group
Swiss Life
Swiss Re
Swisscom
UBS
VAT Group
Zurich Insurance Group
FC Džiugas

Futbolo Klubas Džiugas on liettualainen jalkapalloseura Telšiain kaupungista. Seura pelaa Liettuan korkeimmalla sarjatasolla A lygassa. Seura on perustettu vuonna 1923.
Kausi

| Kausi | Sarjataso | Liiga | Paikka | Linkki | Kommentti |
| --- | --- | --- | --- | --- | --- |
| 2014 | 3. | Antra lyga (länsi) | 2. |  |  Joukkue nousee Pirma lyga |
| 2015 | 2. | Pirma lyga | 10. |  |  |
| 2016 | 2. | Pirma lyga | 7. |  |  |
| 2017 | 2. | Pirma lyga | 5. |  |  |
| 2018 | 2. | Pirma lyga | 5. |  |  |
| 2019 | 2. | Pirma lyga | 1. |  | Joukkue nousee A lyga |
| 2020 | 2. | Pirma lyga | 4. |  |  |
| 2021 | 1. | A lyga | 8. |  |  |
| 2022 | 1. | A lyga | 9. |  |  |
| 2023 | 1. | A lyga | 9. |  |  |
| 2024 | 1. | A lyga | 6. |  |  |
Pelaajat ja valmentajat > Edustusjoukkue 2023

Päivitetty 25. tammikuuta 2023.
Aiheesta muualla

fcdziugas.lt
Facebook
A lygan joukkueet
Banga
Dainava
Džiugas
Hegelmann
Kauno Žalgiris
Panevėžys
Sūduva
Riteriai
FA Šiauliai
Žalgiris (Vilnius)
Atlantas
Atletas
DFK Dainava
Dainava
Ekranas
Jonava
FBK Kaunas
Klaipėda
Klaipėdos Granitas
Kruoja
Nevėžis
Mažeikiai
Palanga
REO
Stumbras
Šiauliai
Šilutė
Tauras
Utenis
Vėtra